સાયન્સ અને એન્જિનિયરિંગના અભ્યાસક્રમની વાત નીકળે ત્યારે વૈશ્વિકસ્તરે એક નામ અચૂકપણે આદર સાથે લેવાય - મેસેચ્યુસેટ્સ ઇન્સ્ટિટ્યૂટ ઓફ ટેક્નોલોજી. ઈ.સ.1861માં સ્થપાયેલી આ યુનિવર્સિટીનો મોટો એટલે કે કાર્યમંત્ર છે ‘માઇન્ડ એન્ડ હેન્ડ’. અમેરિકાની આ યુનિવર્સિટીમાંથી બહાર પડેલા 90 જેટલા નિષ્ણાતો નોબેલ પારિતોષિક જીતી ચૂક્યા છે. સાયન્સ કે એન્જિનિયરિંગમાં ઉચ્ચ અભ્યાસનું સપનું ધરાવતા કોઈ પણ વિદ્યાર્થી માટે પસંદગીની યુનિવર્સિટીઝની યાદીમાં આ યુનિવર્સિટી ટોપ પર રહે છે.